CELEX: 32009D0491
Language: el
Date: 2009-06-16 00:00:00
Title: 2009/491/ΕΚ: Απόφαση της Επιτροπής, της 16ης Ιουνίου 2009 , σχετικά με τα κριτήρια που πρέπει να ακολουθούνται προκειμένου να αποφασίζεται πότε οι επιδόσεις ενός οργανισμού που ενεργεί για λογαριασμό κράτους σημαίας μπορεί να θεωρηθεί ότι συνιστούν απαράδεκτη απειλή για την ασφάλεια και το περιβάλλον [κοινοποιηθείσα υπό τον αριθμό Ε(2009) 4398] (Κείμενο που παρουσιάζει ενδιαφέρον για τον ΕΟΧ )

25.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 162/6
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 16ης Ιουνίου 2009
   σχετικά με τα κριτήρια που πρέπει να ακολουθούνται προκειμένου να αποφασίζεται πότε οι επιδόσεις ενός οργανισμού που ενεργεί για λογαριασμό κράτους σημαίας μπορεί να θεωρηθεί ότι συνιστούν απαράδεκτη απειλή για την ασφάλεια και το περιβάλλον
   [κοινοποιηθείσα υπό τον αριθμό Ε(2009) 4398]
   (Κείμενο που παρουσιάζει ενδιαφέρον για τον ΕΟΧ)
   (2009/491/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Σε περίπτωση που κράτος μέλος αποφασίζει, για τα πλοία τα οποία φέρουν τη σημαία του, είτε να εξουσιοδοτεί οργανισμούς να αναλαμβάνουν, πλήρως ή εν μέρει, τη διενέργεια επιθεωρήσεων και εξετάσεων που αφορούν πιστοποιητικά σύμφωνα με τις σχετικές διεθνείς συμβάσεις και, εφόσον χρειάζεται, να εκδίδουν ή να ανανεώνουν τα σχετικά πιστοποιητικά, είτε να εμπιστεύεται σε οργανισμούς τη διενέργεια, πλήρως ή εν μέρει, των εν λόγω επιθεωρήσεων και εξετάσεων, αναθέτει τα καθήκοντα αυτά μόνο σε οργανισμούς αναγνωρισμένους σύμφωνα με το άρθρο 4 της οδηγίας 94/57/ΕΚ.
            
         
               (2)
            
            
               Οι ικανοποιητικές επιδόσεις από άποψη ασφάλειας και πρόληψης της ρύπανσης — οι οποίες υπολογίζονται για όλα τα πλοία που έχει ταξινομήσει ένας οργανισμός, ανεξαρτήτως της σημαίας που φέρουν — είναι σημαντική ένδειξη των επιδόσεων του εν λόγω οργανισμού.
            
         
               (3)
            
            
               Οι επιδόσεις του οργανισμού από άποψη ασφάλειας και πρόληψης της ρύπανσης πρέπει να λαμβάνονται από τα στοιχεία που παρέχονται από το μνημόνιο συνεννόησης των Παρισίων για τον έλεγχο των πλοίων από το κράτος του λιμένα ή/και από ανάλογα προγράμματα. Άλλες ενδείξεις δύνανται να λαμβάνονται από ανάλυση των ατυχημάτων όπου εμπλέκονται πλοία ταξινομημένα από τους αναγνωρισμένους οργανισμούς.
            
         
               (4)
            
            
               Εφόσον οι αναγνωρισμένοι οργανισμοί δραστηριοποιούνται σε ολόκληρο τον κόσμο, είναι σκόπιμο να βασίζονται τα στοιχεία για τις επιδόσεις τους σε αρκετά ευρεία γεωγραφική περιοχή.
            
         
               (5)
            
            
               Τόσο η Ακτοφυλακή των Ηνωμένων Πολιτειών (United States Coast Guard) όσο και το μνημόνιο συνεννόησης του Τόκιο για τον έλεγχο των πλοίων από το κράτος του λιμένα δημοσιεύουν περιοδικά, όπως και το μνημόνιο συνεννόησης των Παρισίων, δεδομένα βασισμένα στον έλεγχο των πλοίων από το κράτος του λιμένα. Πρέπει να θεωρούνται πηγές συγκρίσιμης αξιοπιστίας από άποψη συνέχειας και ακρίβειας των δεδομένων, από τα οποία μπορεί να συναχθεί αξιολόγηση των επιδόσεων των αναγνωρισμένων οργανισμών από άποψη ασφάλειας και πρόληψης της ρύπανσης.
            
         
               (6)
            
            
               Τα δεδομένα που δημοσιεύονται από το μνημόνιο συνεννόησης των Παρισίων, το μνημόνιο συνεννόησης του Τόκιο και την Ακτοφυλακή των Ηνωμένων Πολιτειών υπόκεινται προηγουμένως σε διαδικασίες προσφυγής, με τις οποίες δίδεται η δυνατότητα στους σχετικούς αναγνωρισμένους οργανισμούς να τα αμφισβητήσουν. Ως εκ τούτου, τα εν λόγω δεδομένα πρέπει να θεωρούνται επαρκώς αξιόπιστες πηγές και να χρησιμοποιούνται για τον καθορισμό των κριτηρίων αξιολόγησης των επιδόσεων των αναγνωρισμένων οργανισμών από άποψη ασφάλειας και πρόληψης της ρύπανσης.
            
         
               (7)
            
            
               Η ανάλυση των στοιχείων σχετικά με την απαγόρευση απόπλου των πλοίων πρέπει να λαμβάνει ειδικά υπόψη, εφόσον είναι διαθέσιμες αυτές οι πληροφορίες, τις απαγορεύσεις απόπλου από αναγνωρισμένο οργανισμό. Πρέπει επίσης να είναι μελετημένη κατά τέτοιο τρόπο ώστε να υπάρχει χαμηλός κίνδυνος στατιστικών στρεβλώσεων, που μπορεί να προκληθούν από μικρά πλήθη ή/και πλήθη συγκεκριμένης σημαίας, όπως μπορεί να συμβαίνει στην περίπτωση στόλων που έχουν ταξινομηθεί από ορισμένους οργανισμούς με περιορισμένη αναγνώριση.
            
         
               (8)
            
            
               Οι πηγές δεδομένων πρέπει να χαρακτηρίζονται από διαφάνεια, αμεροληψία και να είναι σε θέση να παρέχουν επαρκώς αξιόπιστα, διεξοδικά και συνεχή δεδομένα. Επομένως, ελλείψει επαρκώς πλήρων δημόσιων πηγών, μπορούν να αντληθούν δεδομένα για θαλάσσια ατυχήματα από εμπορικές πηγές δεδομένων και να ληφθούν υπόψη εάν μπορούν να δοθούν εύλογες διαβεβαιώσεις ότι πληρούνται τα ανωτέρω κριτήρια.
            
         
               (9)
            
            
               Για την αξιολόγηση των επιδόσεων των οργανισμών από άποψη ασφάλειας και πρόληψης της ρύπανσης, πρέπει επίσης να λαμβάνονται υπόψη οι εκθέσεις που υποβάλλονται από τα κράτη μέλη βάσει του άρθρου 12 της οδηγίας 94/57/ΕΚ.
            
         
               (10)
            
            
               Οι επιδόσεις των αναγνωρισμένων οργανισμών από άποψη ασφάλειας και πρόληψης της ρύπανσης, συμπεριλαμβανομένων άλλων ενδείξεων, όπως τα θαλάσσια ατυχήματα, πρέπει να αξιολογούνται με σκοπό να μπορούν να λαμβάνονται δίκαιες και ανάλογες αποφάσεις, βάσει της διαρθρωτικής ικανότητας του οργανισμού να τηρεί τα πλέον αυστηρά επαγγελματικά πρότυπα. Είναι άρα αναγκαίο να συγκρίνονται αυτά τα στοιχεία για εύλογο χρονικό διάστημα.
            
         
               (11)
            
            
               Προκειμένου να εξασφαλιστεί η χρησιμότητα του συστήματος αξιολόγησης, και η ισότιμη μεταχείριση στο πλαίσιό του, χρειάζεται να δοθεί, αφενός, στους αναγνωρισμένους οργανισμούς εύλογο χρονικό περιθώριο για να το λάβουν υπόψη τους στις αποφάσεις διαχείρισης και, αφετέρου, στην Επιτροπή η ευκαιρία να αξιολογήσει τη λειτουργία του και, ενδεχομένως, να προβεί στις αναγκαίες προσαρμογές.
            
         
               (12)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής ασφάλειας στη ναυτιλία και πρόληψης της ρύπανσης από τα πλοία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της παρούσας απόφασης, νοούνται ως:
   
               1.
            
            
               «αναγνωρισμένος οργανισμός», ο οργανισμός που έχει αναγνωριστεί σύμφωνα με το άρθρο 4 της οδηγίας 94/57/ΕΚ·
            
         
               2.
            
            
               «μνημόνιο συνεννόησης των Παρισίων» (στο εξής, ΜΣ των Παρισίων), το μνημόνιο συνεννόησης για τον έλεγχο των πλοίων από το κράτος του λιμένα, που υπεγράφη στο Παρίσι στις 26 Ιανουαρίου 1982, ως έχει κατά την ημερομηνία έκδοσης της παρούσας απόφασης·
            
         
               3.
            
            
               «μνημόνιο συνεννόησης του Τόκιο» (στο εξής, ΜΣ του Τόκιο), το μνημόνιο συνεννόησης για τον έλεγχο των πλοίων από το κράτος του λιμένα στην περιφέρεια Ασίας-Ειρηνικού, που υπεγράφη στο Τόκιο την 1η Δεκεμβρίου 1993, ως έχει κατά την ημερομηνία έκδοσης της παρούσας απόφασης·
            
         
               4.
            
            
               «απαγόρευση απόπλου από αναγνωρισμένο οργανισμό», ότι ο αρμόδιος για το πλοίο αναγνωρισμένος οργανισμός, που διενήργησε τη σχετική εξέταση ή εξέδωσε πιστοποιητικό, είχε ευθύνη για τις ελλείψεις, οι οποίες, μεμονωμένα ή σε συνδυασμό, οδήγησαν σε απαγόρευση απόπλου, όπως ορίζεται στις εφαρμοστέες οδηγίες του σχετικού συστήματος ελέγχου από το κράτος του λιμένα·
            
         
               5.
            
            
               «θαλάσσιο ατύχημα», θαλάσσιο ατύχημα όπως ορίζεται στο ψήφισμα A. 849(20) του IMO.
            
         Άρθρο 2
   Τα κριτήρια που πρέπει να ακολουθούνται προκειμένου να αποφασίζεται πότε οι επιδόσεις ενός οργανισμού που ενεργεί για λογαριασμό κράτους σημαίας μπορεί να θεωρηθεί ότι συνιστούν απαράδεκτη απειλή για την ασφάλεια και το περιβάλλον παρατίθενται στο παράρτημα Ι.
   Άρθρο 3
   1.   Προκειμένου να κρίνει κατά πόσον ένας οργανισμός που ενεργεί για λογαριασμό κράτους σημαίας πρέπει να θεωρηθεί ότι συνιστά απαράδεκτη απειλή για την ασφάλεια και το περιβάλλον, η Επιτροπή δύναται, επιπλέον των κριτηρίων που παρατίθενται στο παράρτημα Ι, να λαμβάνει υπόψη τις περιπτώσεις που περιέρχονται εις γνώση της, κατά τις οποίες:
   
               α)
            
            
               έχει αποδειχθεί σε δικαστήριο ή σε διαδικασία διαιτησίας ότι θαλάσσιο ατύχημα, στο οποίο εμπλέκεται πλοίο της κλάσης ενός αναγνωρισμένου οργανισμού, προκλήθηκε από ηθελημένη πράξη ή παράλειψη ή βαριά αμέλεια του αναγνωρισμένου οργανισμού, των φορέων, υπαλλήλων, πρακτόρων του ή άλλων που ενεργούν εξ ονόματος του αναγνωρισμένου οργανισμού και
            
         
               β)
            
            
               μπορεί να θεωρηθεί, βάσει των πληροφοριών που διαθέτει η Επιτροπή, ότι η εν λόγω ηθελημένη πράξη, παράλειψη ή βαριά αμέλεια οφείλεται σε αδυναμίες στη δομή, τις διαδικασίες ή/και τον εσωτερικό έλεγχο του οργανισμού.
            
         2.   Η Επιτροπή λαμβάνει υπόψη τη σοβαρότητα της περίπτωσης και προσπαθεί να κρίνει κατά πόσον τα επανειλημμένα περιστατικά ή οι όποιες άλλες περιστάσεις φανερώνουν την αποτυχία του οργανισμού να αποκαταστήσει τις αδυναμίες που αναφέρονται στην παράγραφο 1 και να βελτιώσει τις επιδόσεις του.
   Άρθρο 4
   1.   Τρία έτη μετά την έναρξη ισχύος της παρούσας απόφασης, η Επιτροπή θα αξιολογήσει τα κριτήρια που παρατίθενται στο παράρτημα I.
   2.   Όπου ενδείκνυται και σύμφωνα με τη διαδικασία που αναφέρεται στο άρθρο 7 παράγραφος 2 της οδηγίας 94/57/ΕΚ, θα τροποποιήσει το παράρτημα I, προκειμένου:
   
               α)
            
            
               να προσαρμόσει τα εν λόγω κριτήρια, ώστε να εξασφαλίσει τη χρησιμότητα και την αμεροληψία τους·
            
         
               β)
            
            
               να καθορίσει κατώφλια για την ενεργοποίηση της εφαρμογής των μέτρων που προβλέπονται στο άρθρο 9 παράγραφος 1 και στο άρθρο 10 παράγραφος 2 της εν λόγω οδηγίας.
            
         Άρθρο 5
   Για την υποβολή εκθέσεων στην Επιτροπή και στα άλλα κράτη μέλη, σύμφωνα με το άρθρο 12 της οδηγίας 94/57/ΕΚ, τα κράτη μέλη χρησιμοποιούν το εναρμονισμένο έντυπο που παρατίθεται στο παράρτημα II.
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Ιουνίου 2009.
      
         
            Για την Επιτροπή
         
         Antonio TAJANI
         
         
            Αντιπρόεδρος
         
      
   
   
      (1)  ΕΕ L 319 της 12.12.1994, σ. 20.
   
      ΠΑΡΑΡΤΗΜΑ I
      1.   ΕΛΕΓΧΟΣ ΑΠΟ ΤΟ ΚΡΑΤΟΣ ΤΟΥ ΛΙΜΕΝΑ
      
      1.1.   Αριθμός απαγορεύσεων απόπλου από αναγνωρισμένο οργανισμό επί του συνόλου των επιθεωρήσεων εντός τριετούς περιόδου
      
      έστω
      Ul = N · p + 0,5 + z · [N · p · (1 – p)]1/2
      
      Uh = N · p – 0,5 – z · [N · p · (1 – p)]1/2
      
      όπου
      
                  n
               
               
                  =
               
               
                  αριθμός απαγορεύσεων απόπλου από αναγνωρισμένο οργανισμό
               
            
                  Ul
                  
               
               
                  =
               
               
                  κατώφλι χαμηλών έως μέτριων επιδόσεων
               
            
                  Uh
                  
               
               
                  =
               
               
                  κατώφλι μέτριων έως υψηλών επιδόσεων
               
            
                  N
               
               
                  =
               
               
                  συνολικός αριθμός επιθεωρήσεων (ελάχιστος αριθμός = 60)
               
            
                  p
               
               
                  =
               
               
                  σταθερό μέτρο = 0,02
               
            
                  z
               
               
                  =
               
               
                  συντελεστής στατιστικής σημασίας = 1,645
               
            1.1.1.   ΜΣ των Παρισίων
      
      
                  n > Ul
                  
               
               
                  6 βαθμοί
               
            
                  Ul ≥ n ≥ Uh
                  
               
               
                  3 βαθμοί
               
            
                  Uh > n
               
               
                  0 βαθμοί
               
            1.1.2.   Ακτοφυλακή των ΗΠΑ
          (1)
      
      
                  n > Ul
                  
               
               
                  6 βαθμοί
               
            
                  Ul ≥ n ≥ Uh
                  
               
               
                  3 βαθμοί
               
            
                  Uh > n
               
               
                  0 βαθμοί
               
            1.1.3.   ΜΣ του Τόκιο
      
      
                  n > Ul
                  
               
               
                  6 βαθμοί
               
            
                  Ul ≥ n ≥ Uh
                  
               
               
                  3 βαθμοί
               
            
                  Uh > n
               
               
                  0 βαθμοί
               
            Εάν Uh < 0, τότε θεωρείται ότι Uh = 0.
      Εάν n = 0, τότε δίδονται 0 βαθμοί, ανεξαρτήτως της τιμής Uh.
      1.2.   Ποσοστό απαγορεύσεων απόπλου από αναγνωρισμένο οργανισμό επί του συνόλου των επιθεωρήσεων
      
      1.2.1.   ΜΣ των Παρισίων
      
      Ετήσιο — σε σύγκριση με την προηγούμενη τριετία
      
                  αύξηση
               
               
                  1 βαθμοί
               
            
                  ουδεμία μεταβολή
               
               
                  0 βαθμοί
               
            
                  μείωση
               
               
                  – 1 βαθμοί
               
            1.2.2.   Ακτοφυλακή των ΗΠΑ
          (1)
      
      Ετήσιο — σε σύγκριση με την προηγούμενη τριετία
      
                  αύξηση
               
               
                  1 βαθμοί
               
            
                  ουδεμία μεταβολή
               
               
                  0 βαθμοί
               
            
                  μείωση
               
               
                  – 1 βαθμοί
               
            1.2.3.   ΜΣ του Τόκιο
      
      Ετήσιο — σε σύγκριση με την προηγούμενη τριετία
      
                  αύξηση
               
               
                  1 βαθμοί
               
            
                  ουδεμία μεταβολή
               
               
                  0 βαθμοί
               
            
                  μείωση
               
               
                  – 1 βαθμοί
               
            Όταν ένας αναγνωρισμένος οργανισμός εμφανίζει ποσοστό απαγόρευσης απόπλου 0 % επί δύο συνεχόμενες περιόδους, αυτό θεωρείται θετική επίδοση και δίδεται ο ίδιος αριθμός βαθμών όπως και για μείωση των ποσοστών απαγόρευσης απόπλου.
      1.3.   Αριθμός απαγορεύσεων απόπλου επί του συνολικού αριθμού επιθεωρήσεων εντός τριετούς περιόδου
      
      έστω
      Ul = N · p + 0,5 + z · [N · p · (1 – p)]1/2
      
      όπου
      
                  n
               
               
                  =
               
               
                  αριθμός απαγορεύσεων απόπλου
               
            
                  Ul
                  
               
               
                  =
               
               
                  κατώφλι χαμηλών επιδόσεων
               
            
                  N
               
               
                  =
               
               
                  συνολικός αριθμός επιθεωρήσεων (ελάχιστος αριθμός = 60)
               
            
                  p
               
               
                  =
               
               
                  σταθερό μέτρο = 0,05
               
            
                  z
               
               
                  =
               
               
                  συντελεστής στατιστικής σημασίας = 1,645
               
            1.3.1.   ΜΣ των Παρισίων
      
      
                  n > Ul
                  
               
               
                  1 βαθμοί
               
            
                  Ul ≥ n
               
               
                  0 βαθμοί
               
            1.3.2.   Ακτοφυλακή των ΗΠΑ
          (1)
      
      
                  n > Ul
                  
               
               
                  1 βαθμοί
               
            
                  Ul ≥ n
               
               
                  0 βαθμοί
               
            1.3.3.   ΜΣ του Τόκιο
      
      
                  n > Ul
                  
               
               
                  1 βαθμοί
               
            
                  Ul ≥ n
               
               
                  0 βαθμοί
               
            1.4.   Δύο απαγορεύσεις απόπλου του ιδίου πλοίου από αναγνωρισμένο οργανισμό κατά το τελευταίο 12μηνο (ετησίως• ως προς το ΜΣ των Παρισίων, την Ακτοφυλακή των ΗΠΑ και το ΜΣ του Τόκιο)
      
      
                  Αριθμός περιπτώσεων
               
               
                  βαθμοί
               
            
                  1 ή 2
               
               
                  1 ανά πλοίο
               
            
                  3 ή 5
               
               
                  2 ανά πλοίο
               
            
                  > 5
               
               
                  3 ανά πλοίο
               
            1.5.   Δύο απαγορεύσεις απόπλου του ιδίου πλοίου από αναγνωρισμένο οργανισμό κατά το τελευταίο 24μηνο (ετησίως, τους τελευταίους 24 μήνες• ως προς το ΜΣ των Παρισίων, την Ακτοφυλακή των ΗΠΑ και το ΜΣ του Τόκιο)
      
      1 βαθμός για κάθε πλοίο. Εξαιρούνται τα περιστατικά που έχουν ήδη συμπεριληφθεί στο σημείο 1.4.
      1.6.   Τρεις ή περισσότερες απαγορεύσεις απόπλου του ιδίου πλοίου από αναγνωρισμένο οργανισμό κατά το τελευταίο 24μηνο (ετησίως, τους τελευταίους 24 μήνες· ως προς το ΜΣ των Παρισίων, την Ακτοφυλακή των ΗΠΑ και το ΜΣ του Τόκιο)
      
      3 βαθμοί για κάθε πλοίο – προσμετρώνται στους βαθμούς που έχουν δοθεί στο σημείο 1.4 ή 1.5.
      1.7.   Διαφορά επιδόσεων μεταξύ σημαιών της μαύρης και της λευκής λίστας (απαγορεύσεις απόπλου από αναγνωρισμένο οργανισμό — ποσοστό ως προς το ΜΣ των Παρισίων)
      
      Ποσοστιαία διαφορά βαθμών
      
                  > 2
               
               
                  + 3 βαθμοί
               
            
                  1 – 2
               
               
                  + 2 βαθμοί
               
            
                  0,5 – 1
               
               
                  + 1 βαθμοί
               
            
                  < 0,5
               
               
                  – 1 βαθμοί
               
            Εάν δεν υπάρχουν επαρκή στοιχεία για τον υπολογισμό της διαφοράς επιδόσεων ενός αναγνωρισμένου οργανισμού, δίδονται 0 βαθμοί.
      2.   ΕΚΘΕΣΕΙΣ ΤΩΝ ΚΡΑΤΩΝ ΜΕΛΩΝ
      
      1 βαθμός για κάθε αναφερόμενη περίπτωση, με ανώτατο όριο τους 3 βαθμούς.
      
         (1)  Όταν χρησιμοποιούνται δεδομένα της Ακτοφυλακής των ΗΠΑ, μπορεί να λαμβάνεται υπόψη ο συνολικός αριθμός αφίξεων πλοίων αντί του συνολικού αριθμού επιθεωρήσεων, εάν δεν υπάρχουν διαθέσιμα δεδομένα γι’ αυτές.
   
   
      ΠΑΡΑΡΤΗΜΑ II
      
         ΕΚΘΕΣΗ
      
      
         σύμφωνα με το άρθρο 12 της οδηγίας 94/57/ΕΚ του Συμβουλίου
      
      «Κατά την άσκηση των δικαιωμάτων επιθεώρησης και των αντίστοιχων υποχρεώσεών τους ως κρατών λιμένα, τα κράτη μέλη αναφέρουν στην Επιτροπή και στα άλλα κράτη μέλη, τυχόν περιπτώσεις έκδοσης έγκυρων πιστοποιητικών από οργανισμούς που ενεργούν για λογαριασμό κράτους σημαίας για πλοίο το οποίο δεν πληροί τις σχετικές απαιτήσεις των διεθνών συμβάσεων, ή οποιαδήποτε παράλειψη πλοίου εφοδιασμένου με έγκυρο πιστοποιητικό κλάσης η οποία αφορά στοιχεία που καλύπτονται από το εν λόγω πιστοποιητικό, και ενημερώνουν σχετικά το εν λόγω κράτος σημαίας. Μόνο περιπτώσεις που συνιστούν σοβαρή απειλή για την ασφάλεια και το περιβάλλον ή μαρτυρούν ιδιαιτέρως πλημμελή συμπεριφορά εκ μέρους των οργανισμών αναφέρονται για τους σκοπούς του παρόντος άρθρου. Ο οικείος αναγνωρισμένος οργανισμός ενημερώνεται για τη σχετική περίπτωση κατά το χρόνο της αρχικής επιθεώρησης, ώστε να μπορεί να προβαίνει αμέσως στις ενδεδειγμένες επακόλουθες ενέργειες.»
      Προκειμένου να επισημαίνονται οι περιπτώσεις αποτυχίας του αναγνωρισμένου οργανισμού (στο εξής, ΑΟ) να ανιχνεύσει σοβαρά ελαττώματα στην κατάσταση των εξεταζόμενων πλοίων, οι οποίες πρέπει να αναφέρονται στην Επιτροπή, στα άλλα κράτη μέλη και στο σχετικό κράτος σημαίας, εφαρμόζονται τα ακόλουθα κριτήρια:
      
                  1)
               
               
                  η αποτυχία αφορά θεσμοθετημένες εξετάσεις που διενεργούνται από τον ΑΟ και καταφανώς οφείλεται σε βαριά αμέλεια, απερίσκεπτη πράξη ή παράλειψη του ΑΟ·
               
            
                  2)
               
               
                  τα ελαττώματα που δεν αντιμετωπίστηκαν ορθά από τον ΑΟ αφορούν δομικά στοιχεία του κύτους ή/και του μηχανικού εξοπλισμού ή/και του εξοπλισμού ασφαλείας και αρκετά σοβαρά ώστε να καταλήξουν σε:
                  
                              α)
                           
                           
                              αναστολή, ανάκληση ή υπό όρους θεώρηση του πιστοποιητικού ασφαλείας από το κράτος σημαίας ή
                           
                        
                              β)
                           
                           
                              απαγόρευση εκτέλεσης δρομολογίων, βάσει της οδηγίας 1999/35/ΕΚ του Συμβουλίου (1), ή διαταγή απαγόρευσης απόπλου, βάσει της οδηγίας 95/21/ΕΚ του Συμβουλίου (2), που εκδίδεται από το κράτος υποδοχής ή του λιμένα, σε περίπτωση που οι ελλείψεις δεν μπορούν να αποκατασταθούν εντός πέντε ημερών το πολύ.
                           
                        
            Η έκθεση περιλαμβάνει περιγραφή της περίπτωσης, στην οποία αναφέρεται λεπτομερώς γιατί θεωρήθηκε ότι πληρούνταν τα ανωτέρω κριτήρια.
      Πρέπει, ενδεχομένως, να επισυνάπτονται τα ακόλουθα αποδεικτικά στοιχεία:
      
                  1)
               
               
                  αντίγραφο των πιστοποιητικών ασφαλείας·
               
            
                  2)
               
               
                  έγγραφα σχετικά με τις θεσμοθετημένες εργασίες που πραγματοποίησε ο ΑΟ, πριν ανιχνευθούν τα ελαττώματα·
               
            
                  3)
               
               
                  αποδεικτικά στοιχεία των ενεργειών στις οποίες προέβησαν το κράτος σημαίας, λιμένα ή υποδοχής·
               
            
                  4)
               
               
                  αντίγραφο της έκθεσης εξέτασης του νηογνώμονα, που συντάχθηκε κατόπιν της επίσκεψής του, μετά την ανίχνευση των ελαττωμάτων·
               
            
                  5)
               
               
                  ψηφιακές φωτογραφίες των ελαττωματικών μερών.
               
            Για την υποβολή έκθεσης χρησιμοποιείται το συνημμένο έντυπο.
      Η έκθεση διαβιβάζεται στην Ευρωπαϊκή Επιτροπή, στον Ευρωπαϊκό Οργανισμό για την Ασφάλεια στη Θάλασσα (EMSA) και σε όλα τα κράτη μέλη.
      
         
      
         
      
         
      
         (1)  ΕΕ L 138 της 1.6.1999, σ. 1.
      
         (2)  ΕΕ L 157 της 7.7.1995, σ. 1.